കടയുടമയെ തടഞ്ഞ് പണം കവര്ന്ന സംഭവത്തില് നാലുപേര് അറസ്റ്റില് പൊന്കുന്നം : കല്ലറയ്ക്കല് സ്റ്റോഴ്സ് ഉടമ തച്ചപ്പുഴ കല്ലറയ്ക്കല് കെ.ജെ.ജോസഫിന്റെ വാഹനം തടഞ്ഞ് പണം കവര്ന്ന സംഭവത്തില് നാലുപേര് അറസ്റ്റില്. കഴിഞ്ഞ 17 ന് രാത്രിയിലാണ് സംഭവം. ചേനപ്പാടി തരകനാട്ടുകുന്ന് പറയരുവീട്ടില് അഭിജിത്ത് 25, തമ്ബലക്കാട് തൊണ്ടുവേലി കൊന്നയ്ക്കാപറമ്ബില് ഹരികൃഷ്ണന് 24, തമ്ബലക്കാട് വേമ്ബനാട്ട് രാജേഷ് 23 തമ്ബലക്കാട് കുളത്തുങ്കല് മുണ്ടപ്ലാക്കല് ആല്ബിന് 26 എന്നിവരാണ് അറസ്റ്റിലായത്. 25,000 രൂപയാണ് തട്ടിയെടുത്തത്. ഹോള്സെയില് വ്യാപാരിയായതിനാല് കൂടുതല് പണമുണ്ടാകുമെന്ന പ്രതീക്ഷയിലാണ് സംഘം കവര്ച്ച ആസൂത്രണം ചെയ്തതെന്ന് പൊലീസ് പറഞ്ഞു. ബിഗ്ഷോപ്പറുമായി പതിവായി വാനില് കയറി മടങ്ങുന്ന കടയുടമയെ പലദിവസം നിരീക്ഷിച്ചാണിവര് പദ്ധതി തയ്യാറാക്കിയത്. സമീപത്തെ ബേക്കറിയിലെ ജീവനക്കാരനായ അഭിജിത്തിനെ ചേനപ്പാടിയിലെ വീട്ടില് നിന്നും, മറ്റുള്ളവരെ എറണാകുളം ഇടപ്പള്ളിയിലെ ലോഡ്ജില് നിന്നുമാണ് പിടികൂടിയത്. ഇവരുടെ പക്കല് നിന്ന് കത്തികളും കവര്ച്ചയ്ക്ക് ഉപയോഗിച്ച ബൈക്കുകളും കണ്ടെടുത്തു. കുറച്ചുപണം ചെലവഴിച്ചു. വീതംവച്ച ബാക്കി പണവും കണ്ടെത്തി. സമീപത്തെ സ്വര്ണവ്യാപാരിയെയാണ് പ്രതികള് ആദ്യം ലക്ഷ്യമിട്ടിരുന്നതെന്ന് കാഞ്ഞിരപ്പള്ളി ഡിവൈ.എസ്.പി. എന്.ബാബുക്കുട്ടന് പറഞ്ഞു. പൊന്കുന്നം എസ്.എച്ച്.ഒ സജിന് ലൂയിസ്, എസ്.ഐ.മാരായ ടി.ജി.രാജേഷ്, ജയകുമാര്, സി.പി.ഒ.മാരായ റിച്ചാര്ഡ് സേവ്യര്, സി.എ.ലേഖ, കെ.ബിബിന്, അനീഷ്കുമാര് എന്നിവരടങ്ങുന്ന സംഘമാണ് പ്രതികളെ പിടികൂടിയത്.